268 



findes derimod blandede imellem hverandre; ikke desto 

 mindre er der ikke faa af disse Dyr, af hvis Skelet man 

 kjender saa meget, at man har kunnet udkaste en næsten 

 fuldstændig billedlig Fremstilling af dem. Det er en 

 mærkelig Fauna, hvormed man her gjør Bekjendtskab; 

 over Halvdelen var Hovdyr, tildels af en meget anselig 

 Størrelse (Næsehorn, Elefant, Mastodon , Dinotherium, 

 Giraffe, Helladotherium, talrige Antiloper, tretaaede Heste 

 osv.); der var ogsaa et anseligt Antal (c. | af det hele) 

 Rovdyr; men udenfor disse to Pattedyrgrupper kjendes 

 kun 3 Arter: en Abe, et Gnaverpindsvin og en Gumler. 

 Smaapattedyr mangle fuldstændig , hvilket er en ganske 

 naturlig Følge af, at de store Dyrs tunge Knokler og de 

 sraaa Dyrs lette ikke af de samme Vandstrømme kunde 

 blive aflejrede paa de samme Steder. En Dannelse som 

 denne giver Anledning til flere lærerige Betragtninger. 

 Det er ganske vist trods al dens Ufuldstændighed en af 

 Naturens rigeste og tydeligst skrevne »Aarbøger«, vi her 

 have for os. Men hvor ufuldstændig maa ikke efter sin 

 Natur en slig »Naturens Aarbog« være! Hvor faa af 

 dens Blade ere blevne læste ! Hvor mange af disses 

 Skrifttegn ere gaaede tabte under Læsningen! Og hvor 

 overordentlig sjældent maa det ikke have været, at Naturen 

 overhovedet forfattede en slig Aarbog! og hvilket sjældent 

 Held at opdage den! — Man lærer deraf, hvor over- 

 ordentlig ufuldstændig vor Kundskab om Fortidens 

 Dyreliv er og altid maa blive, hvor usikre alle Slutnin- 

 ger om Dyrelivets Historie! Det, som vi ikke vide noget 

 om og ikke kunne faa noget at vide om , vil altid være 

 mange Gange mere, end det vi vide; om Landjordens Be- 

 boere gjælder dette i alt Fald, mindre maaske om Havets. 

 Og disse ubetydelige røde Lerlag, der indeholde Knokler 



